**Zápisnica z mimoriadneho zasadnutia Rady školy**

**Deň a čas konania:** 6.2.2018, 10:00 hod.

**Miesto konania:** ZŠ A. Dubčeka, Majerníkova 62, Bratislava

**Prítomní:**

členovia rady školy: Kamil Zeman (ďalej tiež „p. Zeman“)

Richard Savčinský (ďalej tiež „p. Savčinský“)

Iliana Medviďova (ďalej tiež „p. Medviďova“)

  Soňa Štancelová (ďalej tiež „p. Štancelová“)

Alžbeta Morbacherová (ďalej tiež „p. Morbacherová“)

Ľubomír Gregorovič (ďalej tiež „p. Gregorovič“)

(v ďalšom texte spolu tiež „prítomní členovia RŠ“)

prizvaní: Dana Čahojová, starostka Karlovej Vsi

 Branislav Záhradník, zástupca starostky,

 Viera Prepiaková, MÚ Karlova Ves

 Monika Ďuricová, MÚ Karlova Ves

 Pavol Bernáth (ďalej tiež „p. Bernáth“)

Zita Andrýsková (ďalej tiež „p. Andrýsková“)

Helena Kačurová (ďalej tiež „p. Kačurová“)

(v ďalšom texte spolu tiež „prítomní“)

So súhlasom a za prítomnosti všetkých prítomných členov RŠ sa uskutočnilo riadne zasadnutie rady školy s nasledovným programom:

## Otvorenie a kontrola uznášaniaschopnosti

## Prezentácia, voľba zapisovateľa a overovateľa zápisnice

## Informácia o krízovej situácii v školskej jedálni.

## Informácia o priebehu r[ekonštrukcie spojovacej lávky medzi ZŠ Majerníkova č. 62 a ZŠ Majerníkova 60, Bratislava –Karlova Ves](https://www.karlovaves.sk/uradna-tabula/verejne-sutaze-predaj-a-prenajom/rekonstrukcia-spojovacej-lavky-medzi-zs-majernikova-c-62-a-zs-majernikova-60-bratislava-karlova-ves-2/)

## Informácia o priebehu rekonštrukcie záchodov v budove   ZŠ Majerníkova č. 62 – pri úpolovej telocvični

## Rôzne

## Záver

**K bodu 1. programu:**

Zasadnutie rady školy (ďalej tiež „zasadnutie“) otvoril predseda rady školy (ďalej tiež „Rada“) p. Zeman a konštatoval, že termín a program zasadnutia bol oznámený prítomným a všetci prítomní vyjadrujú súhlas s termínom, programom, miestom konania zasadania a formou oznámenia a prehlasujú, že zasadanie je uznášaniaschopné.

**K bodu 2. programu:**

P. Zeman predniesol návrh na voľbu zapisovateľa a na voľbu overovateľa zápisnice. Za zapisovateľa navrhol zvoliť p. Štancelovú a za overovateľa zápisnice navrhol zvoliť p. Gregoroviča. Následne prítomní pristúpili k hlasovaniu.

Výsledky hlasovania:

ZA Kamil Zeman, Richard Savčinský, Iliana Medviďova, Alžbeta Morbacherová, Ľubomír Gregorovič, Soňa Štancelová,

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 1**

**Prítomní na zasadnutí zvolili za zapisovateľa p. Soňu Štancelovú a za overovateľa zápisnice p. Ľubomíra Gregoroviča.**

**K bodu 3. programu:**

Všetci zúčastnení absolvovali najprv prehliadku jedálne, kuchyne a ďalších priestorov slúžiacich na skladovanie potravín a prípravu a výdaj obedov.

Skonštatovali nasledovný stav:

1. Jedáleň je vymaľovaná a zariadená novým nábytkom, zakúpeným školou. Bolo by potrebné vymeniť okná na budove a výdajné pulty za plastové
2. Výdajňa obedov sa maľuje podľa potreby, naposledy v jeseni, ale už sa začínajú opäť objavovať plesne.

Vlhkosť je neúmerne vysoká, nie je klimatizácia. Jedinou možnosťou je vetranie oknami, to ale dostatočne nezabezpečuje odvetranie vlhkosti.

Umývačky riadu dosluhujú.

Časť zariadenia bola nahradená antikorovým – zdroje školy.

1. Kuchyňa má rovnaké problémy s vlhkosťou. Nefunguje vzduchotechnika. Vetranie sa zabezpečuje otváraním okien, čím sa zhoršujú pracovné podmienky zamestnancov kuchyne

Pravidelne sa maľuje, aby nevznikali plesne na stenách, vymenili sa zhrdzavené a odhnité svetlá – zdroje školy.

MČ Karlova Ves investovala do kotla a rúry na pečenie.

Boli vymenené rúry do radiátorov, ktoré boli v havarijnom stave.

Najzávažnejší problém - v priestore kuchyne naďalej presakuje voda zo steny a steká po podlahe. Tento havarijný stav bol hlásený na MČ 6. 12. 2017.

V zlom stave je výťah do výdajne a potreboval by výmenu.

K stavu popisovanému vyššie sa vyjadrili:

* P. Bernáth, riaditeľ školy apeloval na zástupcov MČ, aby čo najskôr riešili havarijný stav, aby sa predišlo väčším škodám, prípadne odstávke jedálne
* P. Ďuricová informovala o vykonaných opatreniach výmena rozvodov pri radiátoroch, preskúmanie rozvodov cez prechody kamerami, nepodarilo sa nájsť zdroj úniku vody, čo sťažuje to, že chýba projektová dokumentácia týchto priestorov
* P. Záhradník navrhol investovať do vzduchotechniky
* P. Čahojová, starostka, konštatovala, že k zlej situácii prispelo aj to, že havarijný stav nastal počas zimných prázdnin. Treba rozhodnúť, čo je v tejto situácii prioritné. Treba urobiť revíziu vzduchotechniky a podľa výsledku postupovať ďalej.

Následne prítomní pristúpili k hlasovaniu.

Výsledky hlasovania:

ZA Kamil Zeman, Richard Savčinský, Iliana Medviďova, Alžbeta

 Morbacherová, Ľubomír Gregorovič, Soňa Štancelová,

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 2**

* **Rada školy berie na vedomie zistené skutočnosti podľa bodu 3**
* **Rada školy berie na vedomie návrhy zástupcov MČ na riešenie havarijného stavu s únikom vody v kuchynských priestoroch:**
	+ **Provizórne opatrenia na zmiernenie situácie – vetranie**
	+ **Vypracovanie revíznej správy o stave vzduchotechniky**
	+ **Následné opatrenia podľa výsledku**

**K bodu 4. programu:**

Všetci zúčastnení prešli spojovacou lávkou a pozreli v ako štádiu sú práce. Pracovný ruch nezaznamenali.

Informácia o priebehu r[ekonštrukcie spojovacej lávky medzi ZŠ Majerníkova č. 62 a ZŠ Majerníkova 60 podala p. Ďuricová:](https://www.karlovaves.sk/uradna-tabula/verejne-sutaze-predaj-a-prenajom/rekonstrukcia-spojovacej-lavky-medzi-zs-majernikova-c-62-a-zs-majernikova-60-bratislava-karlova-ves-2/%22%20%5Ct%20%22_blank)

* [Začiatok prác 19. 12. 2017](https://www.karlovaves.sk/uradna-tabula/verejne-sutaze-predaj-a-prenajom/rekonstrukcia-spojovacej-lavky-medzi-zs-majernikova-c-62-a-zs-majernikova-60-bratislava-karlova-ves-2/%22%20%5Ct%20%22_blank)
* [Projektant a zhotoviteľ nemali na rekonštrukciu rovnaký názor, čím sa práce predlžovali](https://www.karlovaves.sk/uradna-tabula/verejne-sutaze-predaj-a-prenajom/rekonstrukcia-spojovacej-lavky-medzi-zs-majernikova-c-62-a-zs-majernikova-60-bratislava-karlova-ves-2/%22%20%5Ct%20%22_blank)
* [Pôvodný zhotoviteľ pokračuje v prácach, žiadal o predĺženie o 42 dní. Stavebné práce pokračujú](https://www.karlovaves.sk/uradna-tabula/verejne-sutaze-predaj-a-prenajom/rekonstrukcia-spojovacej-lavky-medzi-zs-majernikova-c-62-a-zs-majernikova-60-bratislava-karlova-ves-2/%22%20%5Ct%20%22_blank)

**K bodu 5. programu:**

Členovia RŠ s prizvanými hosťami si prezreli priestory sociálnych zariadení – WC pri úplovej telocvični.

Informácia o priebehu rekonštrukcie podala p. Prepiaková. Stavebné povolenie je udelené.

P. Čahojová navrhla prehodnotiť, či neodložiť rekonštrukciu telocvične na úkor riešenia stavu v ŠJ.

**K bodu 6. programu:**

1. P. Bernáth opätovne žiadal predstaviteľov MÚ o riešenie dlhu zo strany MBK Karlovka, ktorého dlhy sa ďalej navyšujú.

P. Ďuricová odpovedala, že s nimi komunikujú. Skúmajú, či sú platby vypočítané správne.

P. Gregorovič sa informoval o možnosti prehodnotiť, príp. zrušiť zmluvu o prenájme s MBK Karlovka. Požiadal zástupcov MÚ, aby preverili aj túto možnosť.

1. P. Bernáth sa obrátil na p. Medviďovú, či by nebolo možné poskytnúť časť prostriedkov na prevádzku bazéna z dohodovacieho konania, keďže určité položky je nutné riešiť – kúrenie, platy učiteliek plávania...

Odpoveď: Nie je možné.

1. P. starostka požiadala Radu školy spolu s vedením školy o určenie priorít a oznámenie MÚ, nakoľko rozpočet Karlovej Vsi na školy je už schválený.

Následne prítomní pristúpili k hlasovaniu.

Výsledky hlasovania:

ZA Kamil Zeman, Richard Savčinský, Iliana Medviďova, Alžbeta

 Morbacherová, Ľubomír Gregorovič, Soňa Štancelová,

PROTI nikto

ZDRŽAL SA nikto

Zasadanie kvalifikovanou väčšinou hlasov prijalo:

**Uznesenie č. 3**

**Rada školy berie na vedomie informácie ku všetkým prerokovávaným bodom**

**K bodu 7. programu:**

Nakoľko bol program zasadnutia vyčerpaný, pán Zeman prítomným poďakoval za účasť a zasadnutie ukončil.

Túto zápisnicu spísala Soňa Štancelová po ukončení zasadnutia z poznámok, ktoré si počas zasadnutia zaznamenala.

V Bratislave, dňa 13.2.2018 V Bratislave, dňa 13.2.2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Soňa Štancelová Ľubomír Gregorovič

 zapisovateľka overovateľ zápisnice